💜💜සිංහල පරිවර්තනය : සුලෝචනා ජයකොඩි💜💜
12 වැනි කොටස
ඔයා මා රින්ව බැන්දට පස්සේ ඔයාලා දෙන්නා අතරේ ප්‍රශ්න තිබුණනේ.
මට මේක කියන්න හරිම කණගාටුයි,
ඒත් ඔයා ආපහු ගියාම එයාගෙන් ඈත් වෙන්න ඕනේ...
ඔයාලා දෙන්නගෙම හොඳට.
ඔයා මගේ ඇස් ඉස්සරහම අතුරුදහන් වුණා.
මට සමාවෙන්න.
අපි අත් අල්ලගෙන ඉන්නකොටම ඔයා අතුරුදහන් වුණා.
මට කොහොම දැනෙන්න ඇතිද කියලා ඔයාට හිතුණේ නැද්ද?
ඉතින් මම මොනවා කරන්නද කියන්නේ?
ඔයාගේ හිත හැදෙන්න මම මොනවද කරන්න ඕනේ?
මට අන්තිම ඉල්ලීමක් තියෙනවා.
යන්න එපා.
ඔය විදිහට අතුරුදහන් වෙන්න එපා.
මට ගොඩක් බයයි, ගැස්සෙනවා,
දුකයි.
මට මේ විදිහට ජීවත් වෙන්න බැහැ.
හරි. අපි එහෙම කරමු.
මොකක්ද?
මට හිතෙන්නේ...
ඔයාව බැන්ද එක හොඳ දෙයක් නෙවෙයි වගේ.
අපි...
අපේ විවාහය ගැන ආපහු හිතලා බලන්න ඕනේ.
ඔයා මොකක්ද ඒ කිව්වේ?
ඔයා කියපු දේ මට වැරදියට තේරුම් ගන්න ඕනේ නැහැ.
ඔයා මොකක්ද අදහස් කළේ?
මම කියපු දේම තමයි.
අපි දෙන්නා එකිනෙකාට ගැලපෙන්නේ නැහැ කියලා මට හිතෙනවා.
ඉතින්?
මම හින්දා ඉස්සරහට ඔයාගේ ජීවිතේ අමාරු වෙන්න පුළුවන්.
ඉතින්?
"ඔයා වෙනස්. ඔයා සාමාන්‍ය කෙනෙක් නෙවෙයි."
ඔයා ඒක කී වතාවක් කියලා තියෙනවද දන්නවද?
ඒත් මම හැටි ඔහොම තමයි.
මම අනිත් අයට වඩා වෙනස් සහ අසාමාන්‍යයි තමයි.
ඒ හින්දා, මට ඔයා බලාපොරොත්තු වෙන...
සතුට දෙන්න පුළුවන් වෙයිද කියලා මට සැකයි.
"මම ඉන්නේ මගේ විදිහට,"
"ඒකට කැමති නැත්නම් යන්න." ඔයා කියන්නේ ඒකද?
"අපි එකිනෙකා තේරුම් අරන් ප්‍රශ්න විසඳගමු."
"අපි තව ටිකක් උත්සාහ කරමු." ඇයි ඔයාට එහෙම කියන්න බැරි?
මොකද එහෙම කරලා අපේ ප්‍රශ්න විසඳෙයි කියලා මම හිතන්නේ නැහැ.
ඔයාට උත්සාහ කරන්න ඕනේ නැති නිසා නෙවෙයිද?
මම අද දවස තිස්සෙම කළේ ඔයා ගැන වද වුණු එකයි, ඔයා එනකම් බලන් හිටපු එකයි...
ඔයා මගේ ඇස් ඉස්සරහම අතුරුදහන් වුණාට පස්සේ.
මම අතින් වෙච්ච ලොකු වැරැද්ද මොකක්ද?
මම ගැන වද වෙන්නවත් මම එනකම් බලන් ඉන්නවත් එපා! ඒකෙන් මට අපහසුවක් දැනෙනවා.
මේ රෑ වෙලා ඔයා කොහෙද යන්නේ?
මා රින්.
මාව අතාරින්න.
මට ඔයා ඉන්න තැනක ඉන්න ඕනේ නැහැ.
අපේ විවාහය ගැන හිතන්න ඕනේ කිව්වේ ඔයානේ.
ඔයාට ඕනේ වුණේ මේක නෙවෙයිද?
මා රින්.
මම හින්දා ඔයාට බරක් දැනෙනවද? මාව අතාරින්න.
හරි. එහෙනම් මම යන්නම්. ඔයා ගෙදර ඉන්න.
මම කී දූන්ගේ ගෙදර යන්නම්.
ඇයි මම මෙහෙ ඉන්නේ? මේක ඔයාගේ ගෙදර.
මේක ඔයාගෙත් ගෙදර. ඇයි ඔයා මේ පොඩි ළමයෙක් වගේ හැසිරෙන්නේ?
ඔයානේ මට නිකන්ම නිකන් යාළුවෙලා ඉන්න කෙල්ලෙක්ට වගේ සැලකුවේ!
මා රින්.
අපි ප්‍රශ්න තවත් වැඩි කරගන්නේ නැතුව ඉමු, හරිද?
මාව බැන්ද එක හොඳ අදහසක් නෙවෙයිද?
එහෙනම් ඒක වැරදීමක්ද?
අපි තාම කසාදෙ ලියාපදිංචි කරලත් නෑනේ, ඉතින් ඒක හොඳයි.
කරපු වැරැද්ද හදාගන්න තාම පරක්කු නැති නිසා, මොකද කරන්නේ කියලා හිතලා බලන්න.
ඔයාට මොනවද මගෙන් කෙරෙන්න ඕනේ?
අපි මුල ඉඳලම මුණ නොගැහී ඉන්නයි තිබුණේ.
ඔයයි මමයි...
මුණගැහෙන්න උරුම වෙලා තිබුණේ නැහැ,
ඒත් ඔයා අපේ අනාගතේ වෙනස් කළා.
ඒකයි දේවල් මේ විදිහට සිද්ධ වුණේ.
ඔයා කොච්චර දේවල් දන්නවද?
ඔයා ආපහු ගියාම,
පුළුවන් තරම් ඉක්මනට මාත් එක්ක තියෙන සම්බන්ධය ඉවර කරන්න.
මගේ ජීවිතේ තිබුණු විදිහටම ආපහු හැදෙන්න ඉඩ දෙන්න.
ඇත්තටම ඔයාට මගෙන් මොනවද වෙන්න ඕනේ?
ටුමෝරෝ විත් යූ
මා රින්.
ඔයා මෙහෙ මොකද කරන්නේ?
මාව ගෙදරින් පැන්නුවා.
මොකක්? පැන්නුවා?
ඔයාගේ නැන්දම්මා ආපහු පණ ආවද?
ඔයා විහිළුවක්ද කළේ? අපි රණ්ඩු වුණා.
මට දවස් කීපයකට ඔයා එක්ක ඉන්න පුළුවන් නේද?
ඔව්. මට ඒකේ අවුලක් නැහැ, ඒත්...
අපි සොජු ටිකක් බොමුද? හා. එහෙනම් අපි එළියට යමුද?
අපි එළියට ගිහින් බිබී කතා කරමු.
මට එළියට යන්න මූඩ් එකක් නැහැ.
මාව බැන්ද එක වැරදීමක් වෙන්න ඇති කියලා එයා හිතනවා.
සෝ ජූන් එහෙම කිව්වද?
මම නිසා එයාට අපහසුයිලු.
එයාට අපේ සම්බන්ධය ගැන ආපහු හිතන්න ඕනලු.
මට මැරෙන්න හිතෙනවා...
අනේ දෙවියනේ.
කවුද ඒ? හොරෙක්ද? හායි.
මගේ කෝට් එක. මට මගේ කෝට් එක ගන්න ඕනේ. මෙයා කොහොමද මෙතනට ආවේ?
මගේ කෝට් එක. එපා. අයියෝ නවත්තන්නකෝ.
මේස්. මේවා ඔයාගේ, සෝ රි.
හරි, ස්තූතියි. මම යනවා.
පැටියෝ, මට සමාවෙන්න.
ඇත්තටම සොරි.
ගෙදර ගියාම මට මැසේජ් එකක් දාන්න!
මගේ ෆෝන් එක අමතක වුණා.
මම යනවා.
මොකක්ද ඒ සිද්ධ වුණේ? මම හිතුවේ හොරෙක් පැනලා කියලා.
කවුද ඒ?
ඔයාගේ බෝයි ෆ්‍රෙන්ඩ්ද? නෑ, නිකන් යාළුවෙක්.
ඔයා අපේ අම්මා කියලා හිතලා මම එයාව අල්මාරිය ඇතුළට දාලා වැහුවා.
මට සමාවෙන්න.
කසාදේ කියන්නේ එයාට විහිළුවක්ද?
එයා කොහොමද මට එහෙම කියන්නේ?
එයාට ඕනේ මාව යටත් කරගන්න.
ඕක නිකන් බලය පෙන්නන්න කරන වැඩක්.
ඔයා ඕක ඕනවට වඩා හිතනවා, ඕක වැඩිය ගණන් ගන්න එපා.
නැහැ.
එයා ඒක කිව්වේ සීරියස් පිට.
ඔයා එයා හිටපු හැටි දැක්කනම්.
එයා ඇත්තටම අවුලෙන් ඉන්නේ කියලා මට එයාගේ ඇස්වලින්ම පෙනුණා.
මට ෂුවර් එයා ඒක කියන්න ඇත්තේ කේන්තියට.
එයාට පිස්සු හැදිලා නෑනේ. එයා ඇත්තටම එහෙම අදහස් කළා වෙන්න බැහැ.
එහෙම නේද? එයා කේන්තියට වෙන්න ඇති කිව්වේ නේද?
කේන්ති ගියත්, කියන්න හොඳ නැති දේවල් තියෙනවනේ.
මට මේක නම් නිකන්ම අතාරින්න බැහැ.
එයාගේ මූණ නිකන් බාගෙට පිච්චුනු කරවල කෑල්ලක් වගේ.
එයාගේ මූණ තිබුණේ ඒ වගේ. මහා කලකිරුණු පෙනුමක්.
නිකන් මුළු ලෝකෙම ප්‍රශ්න තියෙන්නේ එයාට විතරක් වගේ,
එයා හිටියේ ලොකු වේදනාවකින් වගේ,
එයා මාර සීරියස් පිට හිටියේ.
ඉතින් මොකද? මහ මෝඩයෙක්.
ඒයි, හිත හයිය කරගන්න.
ඔයා මේ වෙලාවේ එයාගේ ඔය පුරුද්ද හදන්න ඕනේ.
ඔයා බඩුත් අරන් ගෙදරින් ආපු එකේ,
දැන් ඔයා මේ පටන්ගත්තේ පරදින්න බැරි යුද්ධයක්.
ඔයා පරාජය භාර ගත්තොත්...
ජීවිත කාලෙම ඔයාට එයා කියන විදිහට තමයි ඉන්න වෙන්නේ.
මම කවුරු කියලද ඔයා හිතන්නේ?
මම සොන්ග් මා රින්.
එයා මෙහෙ ඇවිල්ලා...
අඬලා වැඳලා මට ගෙදර යමු කියනකම්,
මම අඩියක්වත් හොලවන්නේ නැහැ.
හරි.
ඔයා කොච්චර දරුණුද කියලා එයාට පෙන්නන්න.
එයාට පෙන්නන්න.
ස්තූතියි, සෝ රි.
ඔයා නිසා මගේ හිත හැදෙනවා.
ස්තූතියි.
ඔයා මට කෝල් එකක්වත් දෙන්නේ නෑනේ.
මම ඔයාට විඳවන්න ඉඩ තියනවා.
හෙට උදේට මොකද වෙන්නේ කියලා බලමුකෝ.
ඔයාට තේරෙයි...
ඔයා කරපු දේ ගැන ඔයා පසුතැවෙයි.
මේක මහ අපහසුයි.
("වියට්නාමයේ ජීවත් වෙන්නේ කොහොමද")
පොතක් කියවන ගමන් මට නින්ද ගියේ නැති පළවෙනි වතාව මේක.
මේක හරිම අවුල්.
පොඩ්ඩක් එළියට එන්න.
මට දෙයක් කියන්න තියෙනවා.
ඔයාට මම කියන දේ ඇහෙන්නේ නැද්ද?
මොකක්ද?
මට වියට්නාම් යන්න බැහැ.
ඉතින් ඔයා යනවා නම්,
ඉස්සෙල්ලා මගෙන් දික්කසාද වෙලා තනියම යන්න.
ගොන් සුක්, මට අවස්ථාවක් ඇවිල්ලා තියෙනවා...
අපි දෙන්නටම ඇති වෙන්න සල්ලි හොයන්න...
ජීවිත කාලෙටම සැපේ ඉන්න පුළුවන් වෙන්න.
ඔයාට හිතාගන්න පුළුවන්ද අපිට කොච්චර හම්බෙයිද කියලා...
අපි අවුරුදු කීපයක් එහෙ හිටියොත්?
ගාණ ඇහුවම, ඔයා ආයේ දික්කසාදයක් ගැන කතා කරන එකක්වත් නෑ.
ඔයාට කවදාවත් එහෙම ඕන වෙන එකක් නෑ. මට...
සල්ලි වැඩක් නැහැ.
මම එහෙ කාවවත් අඳුරන්නේ නැහැ. මට කිසිම...
ඒයි. ගිහින් නිදාගන්නවා.
ඇයි ඔයා මාව ගණන් ගන්නේ නැත්තේ?
ඔයා දැන් සීමාව පන්නනවා.
ඔයාට ඒක පේන්නේ නැද්ද? මට ඒක පේනවා වගේම දැනෙනවා.
දැන් බලද්දි නම් නිකන් සාමාන්‍ය තැනක් වගේ පේන්නේ,
ඒත් මේක මාර වටින දේපළක් වෙන්න යන්නේ.
මට මේ ගැන විශ්වාසයි. මට සහතික වෙන්න පුළුවන්.
අපේ ආයෝජකයෝ ගොඩක් අය මේකට කැමතියි.
අපිට මේක ගන්න පුළුවන්...
ඔයා සම්බන්ධ වුණු ගමන්ම.
මම ඒ ගැන හිතුවා.
ඔයා දැන් කොම්පැණියෙන් අයින් වුණොත්,
මම බලාගන්නම්... මම ගිය පාර කිව්වා වගේම,
මට කොම්පැණිය දාලා යන්න බැහැ. පොඩ්ඩක් ඉන්න.
මම ඒ ගැන හිතුවා, ඒත් ඇයි මම මේ නීතිවිරෝධී වැඩේට සල්ලි යොදවන්නේ?
මුකුත් නැහැ.
එයා කෝල් කළෙත් නෑ මැසේජ් කළෙත් නෑ.
වැඩිය කලබල වෙන්න එපා.
තාම උදේනේ.
නේද?
උදේ පාන්දරම කෝල් කරලා සොරි කියන එකක් නෑනේ.
කෑම කන්න.
මට පේන විදිහට ඔයා...
අද දවස ඇතුළත වැඩේ අතාරින ලයින් එකක් තියෙන්නේ.
මම කන්නේ නැහැ.
ඒ ඇයි?
මගේ උරහිස් රිදෙනවා.
ඒ ඔයා ඊයේ රෑ මට පයින් ගහපු නිසානේ.
හෙලෝ.
මිස් සොන්ග්, ඔයා මෙහෙ මොකද කරන්නේ?
මට ඔයාලගේ හිස් මේසයක් පාවිච්චි කරන්න පුළුවන්ද?
අනිවාර්යයෙන්ම. පුළුවන්.
ගෙදර ඉඳන් වැඩ කරන්න අමාරුද?
මට ගෙදරක් නැහැ.
මොකක්?
මට එඩිට් කරන්න ගොඩක් දේවල් තියෙනවා වගේම කතා කරන්නත් දේවල් තියෙනවා.
මම ටික කාලෙකට ඔෆිස් එකේ ඉඳන් වැඩ කරන්නම්.
කරන්න. ඔයාට නම් එච්චර සනීප පාටක් පේන්නේ නැහැ හැබැයි.
මට ඇඟට පණ නැහැ.
අයියෝ.
එයා තාම කෝල් කළේ නැහැ.
ඔයා ඇත්තටම මේ වැඩේ කරන්නද යන්නේ?
බලමුකෝ කවුද දිනන්නේ කියලා.
ඊයේ මම මගේ මහත්තයා එක්ක රණ්ඩු වෙලා ගෙදරින් ආවා.
එයා ඒක හිතලා කිව්වා වෙන්න බැහැ,
ඒත් එයා කිව්වා අපේ සම්බන්ධය ගැන ආපහු හිතන්න ඕනේ කියලා.
මම යාළුවෙක්ගේ ගෙදර නැවතුණේ,
එයා තාම මට කතා කළේ නැහැ.
මම මොකද කරන්නේ?
මේ විදිහට ඉන්න එක හරිද?
මට බය හිතෙනවා.
ඔයාගේ දැනගැනීමට කියන්නේ, අපි තාම අලුත බැඳපු ජෝඩුවක්.
(සතුටින් ඉන්න අම්මලා)
අනේ මන්දා, ඔයාගේ විවාහ ජීවිතේ ඉවරයි වගේ පේන්නේ.
මට හිතෙන්නේ ඔයා දික්කසාද වෙන්න ලියකියවිලි හදාගන්න වෙයි වගේ.
බලන් ගියාම එයාට ඔයා ගැන ගාණක්වත් නැහැ.
ඔයා ගෙදරින් එළියට බැස්ස තැනම ඔයා පැරදුණා.
ඔයාට තිබුණේ ගෙදරට වෙලා ඉන්න.
ඔයා හරියට පිගී වගේ.
මොකක්?
(ඕනෑම දික්කසාදයක් සඳහා නීති උපදෙස් ලබා දෙන්නෙමු.)
ඔයා මෙහෙ ආවේ ඉන්ටර්නෙට් පාවිච්චි කරන්නද?
මොකක්ද? අපිට පොඩ්ඩක් කතා කරන්න පුළුවන්ද?
ගරු සභාපති කියලද ඔයා කිව්වේ?
මගේ මහත්තයා... ඔයා කිව්වේ සෝ ජූන් ගරු සභාපති කියලාද?
ඔයා දැනගෙන හිටියේ නැද්ද.
එයාට අමතක වෙලාද කොහෙද එයා තමයි ගරු සභාපති කියලා.
ආයතනය පටන්ගත්ත දවසේ ඉඳන්,
එයා පාලන කටයුතුවලට සම්බන්ධ වුණේ නැහැ.
අපේ අධ්‍යක්ෂ මණ්ඩලේ අයවත් එයාව කවදාවත් හම්බෙලා නැහැ.
අපිට සිද්ධ වෙනවා...
මගේ තාත්තගේ තැනට අලුත් සභාපති කෙනෙක්ව ගන්න.
ඉතින් අපිට සෝ ජූන්ගේ කැමැත්ත ඕනේ.
මට හිතෙන්නේ එයාගේ කැමැත්ත නැතුව ඔයාලට ඒක කරන්න බැහැ.
අපිට බැහැ. අපිට ඡන්දයක් තියන්න බැහැ...
සෝ ජූන් නැතුව.
ඉතින් ඔයාට ඕනේ මම එයාට කියලා කැමති කරගන්න. එහෙම නේද?
ඔව්. අනේ එයා එක්ක කතා කරන්නකෝ.
මම කරන්නම්.
මම උදව් කරන්න එපායැ.
දෙවියනේ. මම ඉස්සෙල්ලා කතා කරන්න හිටියේ නැහැ.
තමන් වාසනාවන්තයි කියලා හිතාගන්න සෝ ජූන්.
මේක රස්සාව ගැන දෙයක්.
එයාට කතා කරන එක මගේ රස්සාවේ කොටසක්.
මාරින්
මං ගැන හිතන්න එපා. ඔයා ඕක ගන්න.
නෑ, කමක් නෑ.
සොන්ග් මහත්තයා,
මම මගේ දේපළ පවරන්නයි යන්නේ.
මට මගේ දේපළවලින් භාගයක් මාරින්ට දෙන්න ඕනේ.
කරුණාකරලා ඒක ලෑස්ති කරන්න. මොකක්?
භාගයක් වැඩියි නේද?
දෙවියනේ. ඔයා පස්සේ පසුතැවෙයි.
මට ඕනේ ඒක පුළුවන් ඉක්මනට ඉවර කරන්න,
මේ මාසේ 30 වෙනිදාට කලින්.
මොකක්?
ඔයා ඇත්තටමද කියන්නේ?
බ්ලයින්ඩ් ඩේට් එකක්? වැඩක් නෑ. මට ඕන නෑ.
තේ සන්ග් කැමති වෙයි.
ඔයා මාව දන්නවනේ, මට කෙල්ලෙක් හොයාගන්න බෑ.
ඒ වුණාට, මට බ්ලයින්ඩ් ඩේට් ගැන ලොකු විශ්වාසයක් නෑ.
මොකක්?
එයා එච්චරටම ලස්සනයිද?
එයාට වයස කීයද?
එහෙමනම්, මම හිතලා බලන්නම්...
එයාව යවන්න. මොකක්ද මේ ඔයා...
කි දූන්ග් දැනටමත් ඒ කෙල්ලට පිස්සු වැටිලා ඉන්නේ.
ඔයා මොකද මේ කරන්නේ?
දැන් සතුටුයිද?
ඇයි...
මම මේ වෙලාවේ බ්ලයින්ඩ් ඩේට් යන්න හොඳ නෑ.
මම දන්නවා ඔයාට මං ගැන ලොකු ගෞරවයක් තියෙනවා කියලා.
දැනටමත් අමාරුවෙන් ඉන්න මාව ඔයා තවත් අමාරුවේ දානවා.
ඔයා ඔහොම කරනවා නම්, මගේ අනාගතේ ගැන අනාවැකියක් කියන්නකෝ.
මට ඔයාගේ අනාගතේ ගැන දැනගන්න ඕන නෑ.
මම මේ කල්පනා කළේ මම කාවද...
අනේ මන්දා.
ඔයා ආදරේ කරන කෙනෙක් සම්බන්ධ වෙන්න පුළුවන්.
එහෙම වුණොත් මොකද?
මම කිව්වොත් ඔයාගේ අනාගතේ හොඳ නෑ කියලා?
ඔයාට එයාව බලන්න ඕන වුණත් නොබලා ඉන්නවද?
මම දන්නේ නෑ. මම මොකද කරන්න ඕනේ?
අපි හිතමු...
ඔයා ආදරේ කරන කෙනාට ඔයා නිසා දුක් විඳින්න වෙනවා කියලා.
එහෙම වෙනවා කියලා දැන දැනත්,
ඔයා දිගටම එයාව හම්බවෙනවද?
ඇයි ඔයා එහෙම කියන්නේ?
ඔයා මගේ අනාගතේ ගැන දන්නවද?
මගේ ආදර ජීවිතේ ගැන?
නෑ.
ඔයා එච්චර දුර හිතලවත් නැත්නම්,
ඔහොම ප්‍රශ්න අහන්න හොඳ නෑ.
එයාලා කිව්වා සභාපතිවරණේ වෙලාවේ ඔයා එතන ඉන්න ඕනේ කියලා.
මේ ගැන මැසේජ් කරන එක කරදරයක්. මට කෝල් එකක් හරි මොකක් හරි දෙන්න.
හරි. මම සේ යන්ග්ට කතා කරන්නම්.
මොකක්?
එච්චරද?
හරි සර්.
මොකද? ඔයාට කියන්න දෙයක් තියෙනවද?
මම අහගත්තා ඔයා ජන්හෝ සිටි ප්‍රොජෙක්ට් එකේ සල්ලි ආයෝජනය කළා කියලා.
මම මේ කල්පනා කළේ ඔයා කොහොමද ඒක කළේ කියලා.
මම කොහොමහරි සල්ලි ටික හොයාගත්තා...
මගේ යාළුවොන්ගෙයි නෑදෑයන්ගෙයි උදව්වෙන්.
පොඩ්ඩක් ඉන්න, ඔයා කොහෙන්ද ඒක දැනගත්තේ?
කවුද ඔයාට කිව්වේ? ආ, එහෙමයි වුණේ නේද.
කිම් නෝනා කිව්වා ඔයාට ඔච්චර සල්ලි තියෙනවා කියලා එයා දැනන් හිටියේ නෑ කියලා.
අනේ මන්දා, ඔයාට පිස්සුද? එයාට මොකක් වෙලාද මන්දා.
එයා මාර අමුතු කෙනෙක්නේ.
ඒක එච්චර ලොකු ආයෝජනයකුත් නෙවෙයි. දෙවියනේ.
ඇයි එයා අනුන්ගේ දේවල් හොයන්නේ?
අනේ මන්දා. ඒකට සමාවෙන්න.
එයාට දැන් මාත් එක්ක තරහක් නැද්ද දන්නෑ?
මේ.
ඔයා ගෙදරින් ගිහින් තාම එක දවසයි වුණේ.
ටිකක් හිතලා බැලුවම,
මම හිතන්නේ නෑ මම හැමදේම හරියට කළා කියලා.
මට හිතෙන්නේ මම එයාට ඕනවට වඩා වද දුන්නා කියලා.
අපි හිතමු...
ස්පයිඩර් මෑන්ගේ කෙල්ල එයාට කිව්වා කියලා,
"ඔයා දිගටම අතින් දැල් විදිනවා නම් මම ඔයාත් එක්ක තියෙන සම්බන්ධය නවත්තනවා."
එයා එහෙම කිව්වා නම්.
එතකොට ඔයා හිතන්නේ එයාලට මොනවා වෙයි කියලද?
එතනින් එයාලගේ කතාව ඉවරයි.
එයාට තීරණයක් ගන්න ලේසි වෙයි.
මං කිව්වේ...
අපි මේ කතා කරන්නේ ස්පයිඩර් මෑන් ගැනනේ.
එහෙම නේද?
මට හිතෙන්නේ මම මං ගැන විතරක් හිතුවා වැඩියි කියලා.
මම එයාට කෝච්චියේ යන්න එපා කියලත් කිව්වනේ.
කෝච්චියේ?
එයා මට කවදාවත් කතා නොකළොත්?
දිගටම ඔහොම කරනවා නම් ආපහු ගෙදර යන්න.
ඔහොම ඉන්න නම් මොකටද මුලින්ම ගෙදරින් ආවේ?
ඇයි ඔයා මට කෑගහන්නේ? මම මේ කන ගමන් ඉන්නේ.
මම මේ අමාරුවෙන් කන ගමන් ඉන්නේ.
කොහොමත් මේක රහ නෑ.
කොහොමද මේක මෙච්චර ලුණු රහට හදන්නේ?
ගෙදරින් එළියට දාපු එක අහන්න දෙයක් නෑ.
මොකක්ද කිව්වේ?
මට වද දෙන එක නවත්තන්න.
සෝ ජූන් නම් කිව්වේ මගේ කෑම හරි රහයි කියලා.
එයා කවදාවත් නෑ කිව්වේ නෑ රහ නෑ කියලා.
මේක කන්න.
එයා ඇතුළෙද නැද්ද?
අනේ මන්දා.
මේ.
ඔයා මොකද කළේ?
ඔයා ඒක නොකා ඉන්නයි තිබුණේ.
මේ, මෙහාට එන්න.
ඔයාට පිස්සුද?
කන්න පුළුවන් දේවල් තියෙනවා, බැරි දේවල් තියෙනවා.
ඕක එළියට දාන්න.
මෙතනම ඉන්න.
ඔව්?
මම ගෙදර ආවා.
දැන්ද?
කොතනද හම්බවෙන්න ඕනේ?
ඔයා ආවද.
එහෙමම නෑ.
මම මේ පාර්සලයක් ගන්න ආවේ.
තාම මුකුත් ආවේ නෑනේ.
ආ, ඇත්තටමද?
පිටරටින් ගෙන්වපු එකක්. මම ගොඩක් කල් බලාගෙන හිටියා.
මට මැසේජ් එකක් ආවා අද එනවා කියලා. මට ඉන්න වෙයි වගේ.
ඔව්, ඔයා එහෙම කරන්න.
මම මේ යන්න හැදුවේ.
ඔයා ඔහොමම යනවද?
ඔයාට මට කියන්න දෙයක් නැද්ද?
මම කෙනෙක්ව හම්බවෙන්න යනවා.
මම පස්සේ වෙලාවක ඔයාව බලන්නම්.
මුද්ද නෑනේ.
මම මේ දැන් එතනට යන ගමන්.
ඒත් ඔයා කොහොමද කිම් යොන්ග් ජින්ව දන්නේ?
එයාව හිරේ දාන්න.
කවදාහරි එයා ඔයාට පිටිපස්සෙන් පිහියෙන් අනියි.
නෑ, එයා දැනටමත් ඔයාව පාවා දීලා ඉවරයි.
ඔයා මොනවද මේ කියන්නේ?
මම මේක ඔයාට නොකිය ඉන්න හිටියේ...
මොකද මේකෙන් දේවල් තවත් අවුල් වෙන්න පුළුවන් නිසා.
ඒත් මට තවත් නිකන් බලන් ඉන්න බෑ.
දැන් නම් මේක සාමාන්‍ය විදියට පෙනුනට,
මේක ගොඩක් වටින දේපළක් වෙන්න යන්නේ.
ඔයා සම්බන්ධ වුණ ගමන් අපිට මේක ගන්න වැඩේ පටන් ගන්න පුළුවන්.
මිනිහා මොනවද මේ කියන්නේ?
ඒ කාලකන්නියා ඔයාට හොරෙන් ඉන්වෙස්ටර්ලා එකතු කරගෙන...
ජන්හෝවලින් ඉඩමක් අරගෙන.
මම හිතුවේ ඒක නිකන් කටකතාවක් කියලා.
ඒත් මේක කොහොමද ඔයා ළඟ තියෙන්නේ?
මොකක්?
සෝ ජූන්. සෝ ජූන්, මේ අහන්නකෝ.
මම කියන දේ අහන්නකෝ.
ඔයානේ එයාට උගුලක් ඇටෙව්වේ.
කොහොමත් එයා ඕක කරන්නයි හිටියේ.
නෑ, මීට වඩා නරක දෙයක් වුණත් කරන්න එයාට පුළුවන්.
මම කළේ ඒක ලේසි කරපු එක විතරයි...
හරියටම මොන වගේ දෙයක්ද?
මම කියන්නේ මිනිහා ඔයාගේ කොම්පැණිය විනාශ කරයි.
මිනිහාගේ අදහස හොඳ නෑ.
එහෙමනම් ඔයා කලින්ම මට කියන්න තිබුණා.
මුලදී මම හැදුවේ ඔයාව එයාගෙන් ඈත් කරලා තියන්න.
මම මිනිහට තනියම නැගිටින්න කියලා සල්ලි පවා දුන්නා.
ඒත් මිනිහා තීරණය කළා මට පිටිපස්සෙන් පිහියෙන් අනින්න.
මම එයාට චාන්ස් එකක් දුන්නා. ඔයාට මම මොනවා කරන්න කියලද කියන්නේ?
එයාගේ ඉරණම එයාට වෙනස් කරන්න බෑ.
ඉතින් මම ඔයාට කලින් කිව්වා නම් මොකද වෙන්නේ?
තාම මුකුත් වෙලත් නෑනේ. ඔයා මොනවද කරන්න හිතන් ඉන්නේ?
මුකුත් කළේ නැති එකට ඔයා එයාව හිරේ දානවද?
ඔයා එයාව අස් කරනවද? එහෙමනම් ඔයාට තිබුණා අඩුම ගානේ...
එයා ගැන ඇහැ ගහගෙන ඉන්න කියලවත් මට කියන්න.
ඔයා හිතන්නේ එතකොට මොනවා වෙයි කියලද?
එයා තවත් තරහ අරන් මීට වඩා දරුණු විදියට පළිගන්න තිබුණා.
ඔයා කියන්නේ එයාව මේකට කැමති කරගත්තට ඔයාට ප්‍රශංසා කරන්න කියලද?
මොකක්?
ඕක දෛවයේ හැටි කියලා කියන එක නවත්තන්න.
ඇත්ත තත්ත්වෙට මූණ දෙන්න.
මේ හැමදේම වුණේ ඔයා එයාට උගුලක් ඇටෙව්ව නිසා. ඒකයි ඇත්ත.
ඔයා කියන්නේ මේ ඔක්කොම මගේ වැරදි කියලද?
ඔයා කොහොමද කියන්නේ එයා මෙහෙම දෙයක් කරන එකක් නෑ කියලා...
මම එයාට කිව්වේ නැත්නම්?
කවුද කියන්නේ ඔයාට ජීවත් වෙන්න පුළුවන් දෛවයට අනුව විතරයි කියලා?
අනේ කරුණාකරලා. කරුණාකරලා ඔහොම මෝඩ වෙන්න එපා.
අහන්නකෝ. මේ.
අපි කතා කරපු තවත් දේවල් මේකේ රෙකෝඩ් වෙලා තියෙනවා.
මේක ගොඩක් වැදගත් සාක්ෂියක්.
එයා මීට වඩා ලොකු ප්‍රශ්නයක් ඇති කරන්න කලින් පොලිසියට භාර දෙන්න.
තව හොයලා බලන්න එයා වෙන මොනවා හරි වංචා කරලද කියලා. මට ෂුවර්...
එයා මිලියන නවය පියවන්න කොම්පැණියේ සල්ලි ගන්න ඇති.
මට වඩා ඉක්මනට ඒක හොයාගන්න ඔයාට පුළුවන් වෙයිනේ, නේද?
මෙතනින් එහාට කරන්න ඕන දේ මම බලාගන්නම්, ඔයා මේකට මැදිහත් වෙන්න එපා.
ඔයා කොහොමද බලාගන්නේ?
මේ, ඔයාට සිද්ධ වෙනවා එයාව ඇතුළට දාන්න.
මම මේ බැලුවේ... යූ මහත්තයා.
මට විනාඩියක් දෙන්න පුළුවන්ද?
මේ... මට දැන් මීටින් එකකට යන්න තියෙනවා.
මගේ පස්සෙන් එන්න.
යූ මහත්තයා. මම කලින් කිව්වා වගේ, මට මීටින් එකක් තියෙනවා.
මට දැන්ම යන්න වෙනවා. පොඩ්ඩක් ඉන්නකෝ.
මට හදිස්සි කෝල් එකක් ගන්න තියෙනවා. ඔයාට කියන්න දෙයක් තියෙනවා නම්,
කියන්න. පොඩ්ඩක් ඉන්නකෝ.
යූ මහත්තයා, මම මීටින් එකට පරක්කු වෙනවා. කි දූන්ග්.
ඉන්ස්පෙක්ෂන් ටීම් එකට කතා කරලා කියන්න මෙයාව චෙක් කරන්න කියලා...
මිස්ටර් කිම්ගෙ ඔෆිස් එක දැන්ම අත්පත් කරගන්න.
මට දැනගන්න ලැබුණා එයා රාජකාරිය පැහැර හැරලා කියලා.
මොකක්ද දැන් කිව්වෙ?
රාජකාරිය පැහැර හැරලා?
මට තේරෙන්නෙ නෑ...
ඔයා මොකක්ද මේ කියන්නෙ කියලා.
මම කිව්වනේ ජැන්ග්හෝ සිටි ප්‍රොජෙක්ට් එක හරියන්නෙ නෑ කියලා.
ඒ ඉඩම ගැන ඔයාට එච්චරටම විශ්වාස තිබුණද?
මම කෙටියෙන් කියන්නම්.
ඔය ප්‍රොජෙක්ට් එක සම්බන්ධව,
කම්පැණි එක ඔයාට විරුද්ධව නඩු දාන්න යන්නෙ නෑ.
ඒ වෙනුවට,
කරුණාකරලා දැන්ම කම්පැණි එකෙන් අස් වෙලා යන්න.
හරි.
හරි එහෙනම්.
ඔයා කියන දේ මට තේරෙනවා. හරි, මම යන්නම්.
මීට පස්සෙ මට ඔයාට අනුකම්පා කරන්න බැරි වෙයි.
ඔයා තව මොනවා හරි වංචාවක් හෝ වැරැද්දක් කරලා අහු වුණොත්,
උසාවි යන්න වෙයි කියලා හිතාගෙන ලෑස්ති වෙලා ඉන්න.
එහෙම නැත්නම් බේරෙන්න ඕන නම් පොලීසියට භාර වෙන්න.
වෙන කරන්න දෙයක් නෑ.
අපි බලමුකො ඒක.
කොහොම වුණත්, කම්පැණිය පටන් ගත්ත මුල් කාලෙ ඉඳන් කරපු වැඩවලට ස්තූතියි.
ආයේ කවදාවත් අපිට මුණගැහෙන්න නොලැබේවා කියලා මම ප්‍රාර්ථනා කරනවා.
මිස්ටර් යූ.
ඇයි ඔයා ජැන්ග්හෝ සිටි ප්‍රොජෙක්ට් එකේ ප්‍රශ්නෙ යටගහන්න හදන්නෙ?
අපේ අතරෙ එහෙම ලොකු සම්බන්ධයක් නෑනේ.
මට ඕන ඔයාට අවස්ථාවක් දෙන්න.
ඔයා ඒ අවස්ථාව මග ඇරගන්නෙ නෑ කියලා මම හිතනවා...
මොකද සමහර විට මේක ඔයාට ලැබෙන අන්තිම අවස්ථාව වෙන්න පුළුවන්.
මට හිතෙනවා මිනිහව මරලා දාන්න.
අපොයි දෙයියනේ, විනාශයි. මම දැනන් හිටියා මේක වෙයි කියලා. මම ඉවරයි.
මට කෙළ වෙලා තියෙන්නෙ.
මොකක්ද වුණේ? කියන්නකො ඉතින්.
මොකක්ද? ඇයි ඔයා එහෙම කළේ?
මොකක්ද කියන්නෙ? ඔයා මොනවද හංගන්නෙ?
මොකක්... අනේ, මම මුකුත් දන්නෙ නෑ.
මම දන්නවා ඔයා දන්නවා කියලා. ෂා, කෝට් එක ලස්සනයිනේ.
මොනවා ගැනද මේ කියවන්නෙ? අයියෝ, මම බය වුණානේ.
මේක අර ජැන්ග්හෝ සිටි එක ගැන නේද? මිස්ටර් වෑන්ග්, මම හොඳටම බය වුණා.
මම හරි නේද? ජැන්ග්හෝ සිටි ප්‍රශ්නෙ නේද මේ?
මම මුකුත් දන්නෙ නෑ.
මට තේරෙන්නෙ නෑ මොනවා වෙනවද කියලා. හොඳම දේ ඔයා අපිට ඇත්ත කියන එක.
මම සොම්බියෙක් වගේ ඉන්නෙ. මම දන්නෙ නෑ... අනේ කියන්නකො ඉතින්.
ඔෆිස් එකේ ඕන තරම් හොයලා බලන්න.
ඔයාලට මුකුත් හම්බවෙන්නෙ නෑ.
ගණන් උස්සනකම් මට බලන් ඉන්න පුළුවන් පාටක් නෑ.
ඔක්කොම අකුලගෙන පැනලා යන එක තමා හොඳම වැඩේ.
කවුද මේ? පාර්සල් එකක් ඇවිත්.
ඔයා ආයෙත් යනවද?
ඔව්. ගෙදරට වෙලා ඉන්න.
මම ගිහින් කි ඩූන්ග් එක්ක ඉන්නම්.
ඔයා මේ පාර යන්නම යනවද?
අනේ මන්දා, ඇත්තටම.
ඇයි ඔයා වෙඩින් රින්ග් එක ගැලෙව්වෙ?
ඒක මහා දෙයක් නෙවෙයිනේ. මේ අස්සෙ,
ඔයා වෙඩින් රින්ග් එකත් ගලවලා. කොහොමද කියන්නෙ ඒක මහා දෙයක් නෙවෙයි කියලා?
වැරදියට තේරුම් ගන්න එපා.
ඔයා මට පැහැදිලි කරන්න ඉඩ දෙන්නෙවත් නෑනේ.
ඔයාට බැරි වුණාද මට කෝල් එකක්වත් දෙන්න?
ඇයි ඔයා මට මෙහෙම කරන්නෙ?
ඔයා හිතුවද මම මේ නිකන්ම පාර්සල් එකක් ගන්න ගෙදර ආවා කියලා?
ඔයාට මං ගැන තරහක් තියෙනවා නම් ඉවරයක් වෙනකම්ම මාත් එක්ක රණ්ඩු කරන්න.
ඔයාට තරහා යනවා, ඊට පස්සෙ ඔයා මං එනකම් බලන් ඉඳලා...
හිත රිද්ද ගන්නවා.
ඔයා මට හිතන්නවත් පොඩි වෙලාවක් දෙන්නෙ නෑනේ.
ඔයා මොනවද මේ හිතන්නෙ?
මොනවද තනියම හිතන්නෙ? දවස් දෙකයිනේ වුණේ.
කොහොමද ඔයාට දවස් දෙකක්වත් ඉවසන් ඉන්න බැරි?
ඒ දවස් දෙක මට දැනුණෙ අවුරුදු 20ක් වගේ.
ඇයි ඔයා ඔච්චර සන්සුන්ව ඉන්නෙ?
කොහොමද ඔයා මේ වෙලාවෙ ඔහොම ඉන්නෙ?
මට නම්, ඒ දවස් දෙක ඇත්තටම දශක දෙකක් වගේ දැනුණෙ.
කොහොමද ඔයා කියන්නෙ දවස් දෙකයි ගියේ කියලා?
ඕක හින්දා තමා මම කියන්නෙ ඔයා මාව අපහසුතාවයට පත් කරනවා කියලා.
ඔයා ජීවත් වෙන්නෙ මං හින්දද? තමන්ගෙ පාඩුවේ ජීවත් වෙන්න ඉගෙන ගන්නකො.
ආත්ම විශ්වාසයෙන් ශක්තිමත්ව ඉන්න.
මට හැම තිස්සෙම ඔයා ගැන වද නොවී ඉන්න පුළුවන් විදියට ඔයාට ඉන්න බැරිද?
අපි බඳින්න කලින් ඔයා තනියම ජීවත් වුණේ කොහොමද?
මට මතක නෑ.
ඔයාව මුණගැහෙන්න කලින් මම කොහොමද ජීවත් වුණේ?
මට මුකුත්ම මතක නෑ.
දැන් මම දිහා බැලුවම දුක හිතෙනවද?
ඔයාට මාව එහෙම පේනවා ඇති කියලා මට බයයි.
මට කියන්න දේවල් ගොඩක් තියෙනවා, ඒත් මට ඔයා දිහා බලන්නවත් බෑ.
අපි වෙන වෙලාවක කතා කරමු.
මාත් ඔයාගෙන් අහන්න දේවල් ගොඩක් තියෙනවා.
ඒත් අදට මම ඔයාට ඉන්න දෙන්නම්.
මට ඕන වුණා එයාට අවස්ථාවක් දෙන්න.
එයාගෙ දෛවයේ එයාට මොනවා ලියවිලා තිබුණත්,
ඒක තනිවම වෙනස් කරගන්න උත්සාහ කරන්න එයාට අවස්ථාවක් ලැබෙන්න ඕන කියලා මම හිතුවා.
ඒ කියන්නෙ ඔයා කිම් යොන්ග් ජින්ට නිකන්ම බේරිලා යන්න දෙනවද?
මම එහෙම කරන්නෙ ඒ අවස්ථාව මටත් ඕන හින්දයි.
ඒයි, එයා කරපු දේ ලේසියෙන් අතාරින්න එපා.
අහන්න. එයා කරපු වැරැද්දට එයා වන්දි ගෙවන්න ඕන.
ඇති. ඔයා දන්නවනේ ඒකට ඔයාගෙත් පොඩි සම්බන්ධයක් තියෙනවා කියලා.
මම දන්නවා ඔයා උදව් කරන්න හැදුවේ කියලා.
ඒත්...
මේ වෙලාවේ,
මා රින් ගැන මොකද කරන්නෙ කියලා හිතාගන්න බැරුව මම හොඳටම අවුල් වෙලා ඉන්නෙ.
මම මොකද කරන්න ඕන?
සමහර විට එයා...
ළඟදීම තනි වෙයි.
මට මොනවා වෙයිද කියලා හිතද්දි මට බය හිතෙනවා.
මට ඕන එයා එක්ක ගොඩක් කාලයක් සතුටින් ජීවත් වෙන්න, ඒත්...
"මම ඒක කරන්න උපරිම උත්සාහ කරන්න ඕන."
"මම මේක ජයගන්න ඕන." මම ටික වෙලාවකට එහෙම හිතනවා,
ඊට පස්සෙ මට හිතෙනවා මම පොරක් වෙන්න යන එක වැරදියි කියලා...
එයාගෙ ජීවිතේ අනතුරේ තියෙද්දි.
ඊට වඩා,
මම කල්පනා කරන්නෙ...
එයාට ඉතුරු වෙලා තියෙන ටික කාලේ...
එයාට මාව එපා කරවලා හරි සතුටින් ඉන්න දෙන එකද හොඳ කියලා.
ඩූ ශික්.
මේ තත්වෙ හැටියට මට කරන්න පුළුවන් හොඳම දේ මොකක්ද?
කවුද මේ?
ඔයා පිගී නේද?
ගොන් සූක්?
අනේ දෙයියනේ.
ඇයි මේ මේ විදියට ඇඳගෙන?
ඔයා ඇයි මෙහෙ?
එළියේ ටැක්සි එකක් ඇති.
ඔයාට පුළුවන්ද ඩ්‍රයිවර්ට සල්ලි ගෙවන්න?
මගේ අතේ දැන් පර්ස් එකක් නෑ.
මං ගාව සල්ලි නෑ.
මං ගාව සතයක්වත් නෑ.
ඉක්මනට කියන්නකො.
මම මෙතන මැරෙන්න යනවා.
ඒයි, ඉස්සෙල්ලා ඔයා කියන්න. ඔයා ඇයි මෙහෙ ආවෙ?
මම රණ්ඩු වෙලා ගෙදරින් ආවා.
ඇත්තටම? මාත් එහෙමයි.
ඔයා ඉස්සෙල්ලා කියපු හින්දා මම කියන්නම්.
මගේ ගෙදර මොකක්ද මේ, ප්‍රශ්න තියෙන කසාද බැඳපු ගෑනුන්ගෙ අනාථ මඩමක්ද?
ප්‍රශ්න තියෙන කසාද බැඳපු ගෑනු? ඔයාටද?
ඔයාටත් එහෙම නේද?
මම දන්නවා රණ්ඩුවක් වුණා කියලා, ඒත් කොහොමද ඔයා...
නිදන ඇඳුම පිටින්ම ගෙදරින් එන්නෙ?
මට එහෙම කරන්න සිද්ධ වුණා.
මට හිතෙන්නෙ...
මම බැඳලා තියෙන්නෙ වැරදි මනුස්සයෙක්ව.
මාව පිච්චි පිච්චි ඉන්නෙ.
එයා හරිම අමුතු විදියට හැසිරුණේ,
ඒ හින්දා මට මොනවා හරි කරන්න වුණා.
එතන මොකක් හරි දෙයක් වෙනවා.
එක්කො එයා මට හොරෙන් වටේ යනවා, නැත්නම් මොකක් හරි අමුතු දෙයක් කරනවා.
එහෙම නැත්නම්, එයාට එහෙම එකපාරටම පිස්සෙක් වගේ වෙන්න බෑනේ.
අද මම හොයාගන්නවා ඇයි ඔයා...
පිස්සෙක් වගේ හැසිරෙන්නෙ කියලා.
ඇයි මේ කාර් එක මේච්චර පිරිසිදු?
මේ මොකක්ද?
ඒයි. ඔයා මොකද කරන්නෙ?
ඔයා මොකද මේ රෑ පාන්දර මෙතන කරන්නෙ?
මම... මට නින්ද ගියේ නෑ.
මම හිතුවා කාර් එක සුද්ද කරන්න ඕන කියලා...
එහෙම්ම පොඩි හුළඟක් වැදිලා එන්නත් එක්ක.
ඔයා ඇතුළ බැලුවද? මොකක්?
මම ඇතුළ බැලුවේ නෑ. මම නිකන් සුද්ද කළා විතරයි.
හැබැයි මේක පිරිසිදුයි.
ඔයාගෙ අතේ ඔය මොකක්ද තියෙන්නෙ?
මොකක්ද? මේකද? මේ නිකන් පෑනක්නේ.
මොකක්ද ඒක?
මේකෙ ගහලා තියෙන්නෙ "හැපිනස් හවුස් 30 වන සංවත්සරය" කියලා.
මේක පෑනක්.
අපොයි.
දෙයියනේ!
ඇයි ඔයා මේ රෑ පාන්දර මගේ කාර් එක අවුස්සන්නෙ?
මොකක්ද ඕක? මට දෙන්න ඕක.
ළඟට එන්න එපා. එන්න එපා. මගේ පස්සෙන් එන්න එපා.
ඒයි, ඔතනම හිටපන්!
නවතිනවා! නවතිනවා!
කරුණාකරලා සෝ රිගේ ගෙදරට යන්න.
මොකක්? සෝ රිගේ ගෙදර?
කරුණාකරලා ඔක්සු-දොංවලට යන්න.
ඒයි!
මට දැනුණා... ඒයි!
මාර බයක්...
එකපාරටම.
මට නිකන්ම දුවන්න හිතුණා.
මේකනේ.
මේ අපේ පෑනක්නේ.
මේක අපේ ඔෆිස් එකෙන් හදපු එකක්.
ඇත්තද? අර නොමිලේ ගෙවල් හදලා දෙන සංවිධානයද?
ඔව්. මං ළඟත් තියෙනවා මේ පෑනක්.
කොහොම වුණත්,
මේ පෑන හැදුවේ 30 වෙනි ගෙදර හදපු එක සමරන්න,
ගොඩක් අය ළඟ මේ පෑන නෑ.
එයා එහෙ වැඩ කරන කෙල්ලෙක් එක්ක සම්බන්ධයක් තියෙනවද දන්නෙ නෑ?
නෑ. නෑ, මට පේන්නෙ නෑ...
එයා කාත් එක්ක හරි සම්බන්ධයක් තියෙනවා වගේ.
එයා හරිම පාළු, භයානක පාටයි.
එයා නිකන් සයිකෝ කෙනෙක් වගේ හැසිරෙන්නෙ.
සමහර විට...
සමහර විට මොකක්ද?
එයාට පර්යේෂක යාළුවො ගොඩක් ඉන්නවද?
එයා අලුත් බඩු වගයක් ගෙදර ගේනවද?
එයා නිතරම කෝච්චියෙ යනවද?
ඔයා මොනවා ගැනද මේ කියවන්නෙ?
ඕක අමතක කරලා දාන්න.
කොහොම හරි, කාට හරි මේක එයාගෙ කාර් එකේ වැටෙන්න ඇති.
නිකම් පෑනක්නේ. මම කියන්නෙත් ඒකනේ.
ඇයි එයා ඒකට ඔච්චර කේන්ති ගත්තේ?
ඇයි එයා ඔච්චර බැරෑරුම් මූණක් දාගෙන මට කෑගැහුවේ?
මම හිතුවේ එයා මාව මරයි කියලා.
(හැපිනස් නිවාසයේ 30 වැනි සංවත්සරය)
අද මහා සභා රැස්වීමේදී අලුත් සභාපති කෙනෙක් තෝරගනියිද?
මම හිතන්නේ එහෙම වෙයි.
කවුරු පත් වෙයිද දන්නෑ. ඔයාට දැනගන්න ඕන නැද්ද?
මට වැඩිය කුතුහලයක් තියෙන්නේ අර කෙනා ගැන.
කවුද?
අද රැස්වීමට ගෞරවනීය සභාපතිතුමා එනවා.
එයා කවුද කියලා මම කල්පනා කර කර හිටියේ.
අන්තිමේදී මට එයාව බලාගන්න පුළුවන්. එයා එනවද?
ඔයා මීට වැඩිය ගරු කරන්න ඕන. එයා වැඩිහිටි කෙනෙක් වෙන්න ඇති.
සභාපතිතුමා එනවද?
එයා හැපිනස් එකට අනුග්‍රහය දක්වන එක නවත්තන්නේ නැත්නම්, එයා ඒවි.
කිම් යොං ජින් මහත්තයා ගැන කවුද වාර්තා කළේ?
අපි පස්සේ කතා කරමු.
හරි. මට විශ්වාසයි පරීක්ෂණ කණ්ඩායම හොඳ වැඩක් කරයි කියලා.
ඉන්න, ඔයාට ඇතුළට යන්න බයද?
පිස්සුද.
ඔයා බය වෙලා ඉන්නේ. මම නෑ.
ඒයි, සේ යොං.
අපි ආවා.
ඔයා ඇවිල්ලා. ඔයා එන එකක් නෑ කියලා මම බයෙන් හිටියේ.
ඔයාව දැක්කම හැමෝම පුදුම වෙයි.
ඒක විනෝදයක් වෙයි.
අපි ඇතුළට යමු.
ඔයා මෙහෙ කියලා මම දැනගෙන හිටියේ නෑ.
මම ආවේ වැඩට.
ඇයි ඔයාලා දෙන්නා නිකන් අමුතු වෙලා? ඔයාලා රණ්ඩු වුණාද?
නෑ. ඔව්.
අපි රණ්ඩු වුණා. අපි රැස්වීම පටන් ගන්න ලෑස්තියි.
ආයුබෝවන්. ආයුබෝවන්.
අනේ ඔයා නම්.
ඔයා හැම තිස්සෙම ඉදිකිරීම් භූමියට ආවා.
දැන් ඔයා එයාගේ කාර්යාලයටත් එනවා.
මම දන්නවා ඔයාලා අලුත බැඳපු ජෝඩුවක් කියලා, ඒත් ඔයාලා හරිම ආදරණීයයි.
මට ඉරිසියයි.
මොකක්ද ප්‍රශ්නේ?
ඒක නෙවෙයි, අද ඔයා හරිම හැඩයි.
කෝට් එකට ඔයා හරිම ලස්සනයි.
එයා තමයි ගෞරවනීය සභාපතිතුමා.
එයා මෙහෙද? එයා කොහෙද?
විහිළු කරන්න එපා.
ඒක ඇත්තක්.
එන්න යන්න.
රැස්වීම තියෙන්නේ මෙතනද?
මම කොහෙන්ද වාඩි වෙන්න ඕන?
මැදින්.
අරහේද?
මැදින් වාඩි වෙන්න.
හරි.
රැස්වීම ඉවර වෙලා හම්බෙමු.
ඒක ඇත්තක්. අනේ මන්දා.
ඒක ඇත්තක්ද?
අපි කවදාවත් හිතුවේ නෑ ඔයා මෙච්චර තරුණ ඇති කියලා.
කොහොමද ඔයා මෙච්චර පොඩි වයසකදී මෙච්චර සාර්ථක වුණේ?
මම හොඳට හැංගිලා හිටියා නේද?
මම මේකට සම්බන්ධ වුණේ මට ෂින් මහත්තයා ගැන විශ්වාසයක් තිබුණ නිසා.
එයා දිගටම ගොඩක් හොඳට වැඩ කරගෙන ගියා.
ඉතින් මට මැදට පනින්න හේතුවක් තිබුණේ නෑ.
මම ආයතනය පටන් ගන්න සල්ලි යෙදෙව්වා තමයි,
ඒත් මම මේ ක්ෂේත්‍රය ගැන මෙලෝ දෙයක් දන්නේ නෑ.
ඒත්...
ළඟදි වුණ අවාසනාවන්ත සිද්ධිය නිසා,
අන්තිමේදී මට ඔයාලව හම්බවෙන්න ලැබුණා.
මම මේ ගැන ඇත්තටම මුකුත් දන්නේ නෑ.
මම ඔයාලගේ අදහස් සම්පූර්ණයෙන්ම විශ්වාස කරනවා.
අපි රැස්වීම පටන් ගමු.
සේ යොං.
මොකක්ද ප්‍රශ්නේ?
මම දිහා බලන්න.
දෙයියනේ.
ඔයා හොඳින් ඉන්නවා වගේ පෙන්නුව නිසා මම මුකුත් කිව්වේ නෑ.
මේක අමාරුයි නේද?
තාත්තා...
සෝ ජුන්ව එතන දැක්කා නම්, එයා ගොඩක් සතුටු වෙයි.
එයා හැම තිස්සෙම සෝ ජුන්ට එන්න කිව්වා, ඒත් එයා කවදාවත් ආවේ නෑ.
මහා නරුමයෙක්.
ඒයි.
ෂින් මහත්තයා...
ගොඩක් සතුටු වෙයි ඔයා ආපහු ආපු එක ගැන.
මට එයාව ගොඩක් මතක් වෙනවා.
අද හොඳට වැඩ කළා.
මොකක්ද ප්‍රශ්නේ? මණ්ඩලේ අය ඔයාට කරදර කළාද?
මොකක්ද? එහෙම නෑ. එයාලා හරිම කරුණාවන්තයි.
ඒත් මා රින් කොහෙද ගියේ?
එයා කාර්යාලයේ හිටියේ නෑ. එයාට කෝල් එකක් දීලා බලන්න.
හරි. අපි එකට දවල් කෑම ගමු.
ඔයාලා දෙන්නා යන්න.
අපි යන්න ඕන. ඔයාට නම් කිසි දෙයක් තේරෙන්නේ නෑනේ.
එයාලා කිව්වා එයාලා රණ්ඩු වුණා කියලා.
අපි උදව් කරන්න ඕන එයාලට යාළු වෙන්න ඉඩ හදලා දෙන්න.
අනික අපි ඩේට් එකක් යන්න ඕන. මොකක්?
අපි යනවා.
සතුටින් ඉන්න.
හරි.
(සෝ ජුන්)
යන්න එපා.
මෙතනම ඉන්න.
මට සමාවෙන්න.
හැමෝම, අද ඔයාලා හොඳට වැඩ කළා.
හැමෝම ඉක්මනට ගෙදර යන්න බලන්න.
හරි. ආයුබෝවන්.
මා රින් තාම ඇතුළේද?
කවුද? ආ, මිස් සොං ද?
ඔයාට සාමාන්‍ය විදිහට කතා කරන්න පුළුවන්.
මට ඒක තාම හුරු නෑ.
කවුරුත් ඇතුළේ ඉන්න විදිහක් නෑ.
අපි දැන් වැඩ ඉවර කළා විතරයි.
එතකොට කවුරුත් ඇතුළේ නැද්ද?
මම ආපහු ගිහින් බලලා ඔයාට කියන්නම්.
නෑ, කමක් නෑ. මමම ගිහින් බලන්නම්.
මහන්සි වුණාට ස්තුතියි.
කවුරු හරි ඉන්නවද?
මම තාම මෙහේ.
ෆෝන් එකත් මෙතන තියලා එයා කොහෙද ගියේ?
මා රින්.
එයා කොහෙද?
මම වහල උඩ ඉන්නේ! කරුණාකරලා දොර අරින්න.
අයියෝ. හරිම සීතලයි.
මට අද රෑ මෙහෙ ඉන්න වෙයිද?
මම සීතලෙන් මිදිලා මැරුණොත්?
හරිම සීතලයි.
කමක් නෑ.
මට එක රෑයිනේ ඉවසන්න තියෙන්නේ.
මේක ශීත කාලේ සීතලම දවස්වත් නෙවෙයිනේ.
කොටියා කෑවත් බේරෙන්න පුළුවන්ලු...
සිහියෙන් හිටියොත්.
ඒත් අයියෝ. සීතල වැඩියි.
අයියෝ. ඒ කතාව නම් මහ බොරුවක්.
කොහොමද මෙහෙම වුණේ?
මට තිබුණේ සෝ රි ගෙ ගෙදර නවතින්න.
මා රින්.
සොං මා රින්.
මෙහේ.
මම වහල උඩ.
මම දොර පිටිපස්සේ.
අයියෝ. ඒක ලොක් වෙලා.
කමක් නෑ. මම මෙහෙ ඉන්නවනේ.
වෙලාවට.
ඔයා මොකද එතන කරන්නේ?
මම පොඩ්ඩක් හුළං වැදෙන්න එළියට ආවා, ඊටපස්සේ ලොක් වුණා.
ඇයි ඔයා ඔච්චර වෙලා එළියට වෙලා හිටියේ?
දොර අරින්නකෝ. මම සීතලෙන් මැරෙන්න යන්නේ.
හරි. විනාඩියක් ඉන්න.
ඔයා දොර කඩන්නද යන්නේ?
එහෙනම් මම පස්සට වෙන්නම්.
මම කොහොමද යකඩ ලොක් එකක් කඩන්නේ?
හලෝ?
ඔව්. අපිට පොඩි ප්‍රශ්නයක් වෙලා දොරක් ලොක් වෙලා.
මේක හැපිනස් මූලස්ථානයේ වහලට යන දොර.
ඇයි ඔයා කතා කරන්නේ නැත්තේ? ඔව්.
ඔයා ගියේ නෑ නේද?
ඔව්. කරුණාකරලා ඉක්මනට එන්න.
ස්තුතියි. ඉක්මන් කරන්න හොඳේ.
ඔයා ගියා නම් ඔයා තමයි ලෝකේ ඉන්න මහම මහ නරකයා.
අයියෝ. මම හිතන්නේ ඒ මෝඩයා ඇත්තටම ගිහිල්ලා.
මම තාම මෙහේ.
පොඩ්ඩක් ඉන්න. මම කෙනෙක්ට කතා කළා.
හරිම සීතලයි.
ඔච්චරටම සීතලද?
එහෙනම් එක තැන දුවන්න.
මේ වගේ. කරන්න එකයි දෙකයි, එකයි දෙකයි.
දාඩිය දැම්මම, ඇඟ රත් වෙයි.
එහෙම නැත්නම් උඩ පනින්න.
මේ වගේ. එකයි, දෙකයි.
ඔයා මම කියන දේ අහගෙනද ඉන්නේ?
මොනවා හරි කියන්න.
සෝ ජුන්. ඇයි?
මම දෙයක් අහන්නද.
මොකක්ද ඔයා දැක්කේ...
අනාගතයේදී?
මම එළියට වෙලා ඉන්නකොට,
මම හොඳට කල්පනා කළා.
මට දොර ලොක් වෙන සද්දේවත් ඇහුණේ නෑ.
මගේ අවධානයම තිබුණේ මගේ කල්පනාවල.
මම කල්පනා කළා ඇයි ඔයා මට මෙහෙම කරන්නේ කියලා.
ඒකට හේතුවක් තියෙන්නම ඕන.
මම ඔයාව ඒ තරම් විශ්වාස කරනවා.
ඒත්...
මම කොච්චර කල්පනා කළත්, මට එන්නේ එක උත්තරයි.
ඔයා නරක දෙයක් දැක්කා...
ඔයා එහේ ගියාම, එහෙම නේද?
ඔව්. ඔයා හරි.
ඒත් ඇත්තම කියනවා නම්,
මට ඒක දැනගන්න පොඩ්ඩක්වත් ආසාවක් නෑ.
මට ඕන නෑ...
ඔයාගේ දුක බෙදාගන්න.
ඔයා දන්නවද ඊයේ රෑ නිදාගන්න කලින් මම මොනවද හිතුවේ කියලා?
මම ප්‍රාර්ථනා කළා හෙට දවස උදා නොවෙනවා නම් කියලා.
දේවල් මේ තරම් අමාරු වෙනවා නම්,
මට ඕන වුණේ නෑ තවත් දවසකට මූණ දෙන්න.
මට ඉස්පාසුවක් නෑ...
හෙට ගැන වද වෙන්න.
මට හුස්ම ගන්නත් අමාරුයි.
ඒත් ඔයාට ගොඩක් ඉස්පාසුව ඇති...
ඉස්සරහට වෙන්න තියෙන දේ ගැන වද වෙන්න.
අනාගතයේදී මම නිසා දේවල් තවත් අමාරු වෙන්න පුළුවන්.
මම කිව්වනේ මට ඒක ගැන දැනගන්න ඕන නෑ කියලා.
මම අනාගතයේදී ඔයාව හම්බවුණා.
මාව?
අනාගතයේ ඉන්න ඔයා...
මට කිව්වා...
මම ආයේ ආවම ඔයාව අතාරින්න කියලා.
ඒ නිසාද...
ඔයා මට ඔච්චර වෙනස්කම් කළේ?
දොර ඇරලා තියෙන්නේ. ගොඩක් ස්තුතියි.
පරිස්සමින් යන්න. ස්තුතියි.
හප්පා, පුදුම සීතලක්නේ තියෙන්නේ නේද?
ඔයා හොඳින්ද?
මේක දාගන්න.
මම හොඳින් නෙමෙයි ඉන්නේ.
ඔයා වෙන ගෑනු කෙනෙක්ව හම්බවුණානේ.
මොකක්?
මේ ඉන්නේ මම.
මම මේ ඔයා ඉස්සරහ ඉන්නේ, ඔයාට මාව අල්ලන්නත් පුළුවන්.
අනික මම මේ ඔයාගේ ඇස් දිහා බලාගෙන ඉන්නේ.
අනාගතයේ ඉන්න මම?
අර අනිත් ලෝකෙ ඉඳන් පිස්සු කියවන ගෑනු කෙනාද?
ඒ මම නෙමෙයි. ඔයාට බය හිතෙන්නේ නැද්ද?
පස්සේ කාලෙක ඔයා විඳවයි, එදාට ඔයා පසුතැවෙයි.
සමහරවිට මම විඳවන්නේ ඔයා ඔහොම ඉන්න නිසා වෙන්න ඇති.
ඔයා ඔහොම දෙලොවක් අතර ඉන්නවා දකින එක තරම් මට බය හිතෙන දෙයක් නෑ.
අපි කෙලින්ම කතා කරමු. ඔයා තෝරගන්නේ මාවද නැත්නම් එයාවද? තීරණයක් ගන්න.
මමද නැත්නම් එයාද?
ඒක එච්චර ලේසි දෙයක් නෙමෙයි.
මම කැමති නෑ ඔයා දෙන්නෙක් ආශ්‍රය කරනවට.
කියන්න, මමද නැත්නම් එයාද?
මටත් හරියටම තේරෙන්නේ නෑ.
වඩා වැදගත් මොකක්ද කියලා මම දන්නේ නෑ. වර්තමානයද නැත්නම් අනාගතයද?
ඔයාට තව හිතන්න ඕනද?
හොඳට හිතලා බලන්න.
ඔයා මෝඩයෙක්. ඒ වගේම වංචාකාරයෙක්.
මා රින්.
අනේ දෙවියනේ. මේ මගේ දුවනේ.
කොහොමද මගේ රත්තරන් දුවේ. මගේ බෝල ගෙඩිය.
මම කොහෙද ඉන්නේ? මම ඉන්නේ සුක් මිගේ රෙස්ටොරන්ට් එකේ.
මම මේ ඌරු මස් කාලා සොජු ටිකක් බොන ගමන්.
මොකද මේ කටහඬ වෙනස් වෙලා?
අර මහ එපා කරපු මිනිහා.
මහ කාලකන්නියා.
මම එයාට සැලකුවේ මගේම පුතාට වගේ. ඉතින් දැන් මොකද වුණේ?
කොහොමද එයා මට මෙහෙම ද්‍රෝහි වුණේ? මම ඒ මිනිහව හම ගහලා...
වැල දානවා!
හලෝ?
අම්මේ.
කොහොමද උඹ මට එහෙම කතා කරන්නේ?
මොකක් කිව්වා? දැන්මම වරෙන් අපේ ගෙදරට. තේරුණාද?
හලෝ? අම්මේ.
කොහොමද එයා මගේ දුවව අඬවන්නේ?
මම අද මිනිහගේ කකුල් දෙක කඩනවා.
අන්න එනවා. ඒ එයා නේද?
අම්මේ.
ඇයි මේ එළියට වෙලා? මොකද වුණේ?
තමුසේ මා රින් ට වංචා කළා නේද?
මට ආරංචි වුණා තමුසේ ඩබල් ගේම් ගහනවා කියලා. මට ඔක්කොම ආරංචියි.
කවුද එහෙම කිව්වේ?
මා රින් ද එහෙම කිව්වේ? ඒක වැදගත්ද?
අම්මට වැරදිලා.
තමුසේ හිතුවද නීතිය අයින් කරලා නිසා ඕන දෙයක් කරන්න පුළුවන් කියලා?
මම කාටවත් වංචා කළේ නෑ අම්මේ.
මට හිතෙන්නේ මා රින් කියපු දෙයක් අම්මා වැරදියට තේරුම් අරන්.
මේ මොකද කරන්නේ අම්මේ?
ඇත්ත කියනකම් මම මෙතනින් හෙල්ලෙන්නේ නෑ.
මම කවුද කියලා දන්නවනේ. මම නිකම්ම නිකම් ගෑනියෙක් නෙමෙයි.
තමුසේ කොහොමද මගේ දුවව අඬවන්නේ?
අම්මේ, මම මා රින් ට වංචා කළේ නෑ.
මම ඇත්තමයි කියන්නේ.
තමුසේ දන්නවද මම මගේ දුවව හැදුවේ කොහොමද කියලා?
අම්මේ.
මම එයාව තමුසෙට දුන්නානේ.
මම මැරෙන්න ඕන.
අම්මේ, කලබල වෙන්න එපා.
මට හිතෙන්නේ මගේ ඇස් දෙක උගුල්ල ගන්න.
අනේ එපා අම්මේ.
අම්මේ, මම වංචා කළේ නෑ.
තමුසේ මහ පහත මිනිහෙක්.
ඇත්තටම සිද්ධ වුණේ ඒ වගේ දෙයක් නෙමෙයි.
අම්මා මට අසාධාරණයක් කරන්නේ.
සන්සුන් වෙන්න අම්මේ. පොඩ්ඩක් ඉන්නකෝ.
අතාරිනවා මාව.
මට පේන්නේ මා රින් මාව බය කරන්න හිතාගෙන ඔහොම දෙයක් කියන්න ඇති.
ඒක ඇත්තක් නෙමෙයි. රිදෙනවා.
අපිට මා රින් ගෙන්ම අහන්න පුළුවන්නේ.
එහෙනම් තමුසේ කියනවා මොකද වුණේ කියලා.
අම්මේ, මා රින් කියන්නේ මගේ මුළු ලෝකයම.
මම මා රින් ට පණ වගේ ආදරෙයි.
මා රින් නැතුව මට ජීවත් වෙන්න බෑ.
මම...
එහෙනම් ඇයි එයා එහෙම කිව්වේ?
එයාට වැරදිලාද?
මා රින් දැන් කෝ?
මම එයාට සැර වැඩි වුණාද මන්දා?
නෑ. ඔලුවේ ඕනවට වඩා ප්‍රශ්න තියෙනකොට ඒවට දඬුවම් ලැබෙන්න ඕන.
එයාට හිතන්නවත් වෙලාවක් ලැබෙන්න නැතුව ඇති.
මගේ අම්මා ලේසි පහසු කෙනෙක් නෙමෙයිනේ.
ඔයාට මොකද වෙලා තියෙන්නේ?
ඇයි එහෙම කළේ? ඔයා දන්නවද මම කොච්චර ගුටි කෑවද කියලා?
ඇයි? මම කිව්වේ ඇත්තනේ.
මොකක්?
මම ගෙදරින් ගියාම පාඩමක් ඉගෙන ගත්තා.
තමන්ගේ ගෙදර වගේ වෙන කොහෙවත් නෑ කියලා.
මගේ ඇඟපතත් රිදෙනවා, මට සිද්ධ වුණේ වහලයක් උඩ නිදාගන්න.
කවුරුත් ඔයාට ගෙදරින් යන්න කිව්වේ නෑනේ.
මම නම්...
ආයේ මේ ගෙදරින් අඩියක්වත් එළියට තියන්නේ නෑ.
කැමති නැත්නම් යන්න. ඔයා හදන්නේ මාව දුක් විඳවන්නද?
එහෙනම් තීරණයක් ගන්න.
අනාගතයද වර්තමානයද කියලා තෝරගන්න.
තවම ඇවිත් නැති අනාගතයද නැත්නම් මේ වර්තමානයද?
මට කියන්න.
මමද නැත්නම් අර ගෑනු කෙනාද?
අනිවාර්යයෙන්ම ඔයානේ.
ටුමෝරෝ විත් යූ
මම ආයේ කවදාවත් අනිත් ලෝකෙට යන්නේ නෑ.
ඇත්තටම ඔයා ආයේ යන්නේ නැද්ද?
මම අතක් වුණත් ඔට්ටු අල්ලනවා ඔයා දවස් තුනක් යන්න කලින් ආයේ කෝච්චියේ යයි කියලා.
අපේ අම්මාගෙන් ගුටි කෑවට පස්සේ සෝ ජූන් වෙනස් වෙලා.
මටත් හිතෙන්නේ එහෙමයි. ඔයා හරියට මම වගේමයි.
හෙට ගැන හෙට උදා වුණාම බලාගන්නවා.
මට දැන් නවතින්න බෑ.
මහත්තයා ඔයා නැති වුණොත්...
මගේ ජීවිතේ ආදරේ විතරක් තිබුණු ඒ ලස්සනම කාලේ...
මම කොහොම අමතක කරන්නද?
ඔයා මේක බලනවා නම්,
ඒ කියන්නේ මම ඔයා ළඟ නෑ කියන එකයි.
පොඩ්ඩක් ඉවසන්න...
ඔයාට මාව අමතක වෙනකම්.
මම ඔයාට ආදරෙයි...
මම ඔයාට ආදරෙයි.
💜💜සිංහල පරිවර්තනය : සුලෝචනා ජයකොඩි💜💜